A participat la ambele probe la Jocurile Olimpice din 2012 de la Londra. La individual a fost învinsă în turul întâi de germana Monika Sozanska. Pe echipe Rusia a pierdut cu China în semifinală, apoi cu Statele Unite în „finala mică”, și s-a clasat pe locul 4. În sezonul următor a cucerit medalia de aur pe echipe la Campionatul Mondial din 2013 de la Budapesta, Rusia învingând succesiv Italia în sferturile de finală, România în semifinală și China în finală.